Bernhard Heinrich Martin Bülow
Store norske leksikon,Historie,Verdens historie og samtidshistorie,Europa,Tysklands historie,Tysklands historie fra 1806 til 1918
Bernhard Heinrich Martin Bülow var en tysk politiker. Han var Tysklands rikskansler (statsminister) i perioden 1900–1909.
Etter en diplomatisk karriere i årene 1874–1897 ble Bülow statssekretær i utenriksministeriet i 1897. Deretter var han rikskansler, utenriksminister og prøyssisk ministerpresident i årene 1900–1909. I innenrikspolitikken støttet han seg på de konservative, først også på sentrum, men fra 1906 på en «borgerlig blokk» mot sentrum og sosialdemokratene. Sprengningen av denne blokken førte til Bülows fall.I sin europeiske politikk søkte Bülow å opprettholde forbundet med Russland og Østerrike-Ungarn, men valgte sistnevnte da disse to kom i strid i Balkanpolitikken. Han var ellers tilhenger av aktiv kolonipolitikk og formet slagordet «en plass i solen». Bülows Deutsche Politik («Tysk politikk», 1916) er et talentfullt forsvar for egen politikk. Etter hans død utkom Denkwürdigkeiten («Minneverdighet», 1930–1931) i 4 bind, et verk som på grunn av manglende pålitelighet og udiplomatiske utfall vakte stor strid.Han var sønn av Bernhard Ernst von Bülow. Les mer i Store norske leksikon Tysklands historie rikskanslere i Tyskland